CELEX: 32021R1953
Language: bg
Date: 2021-11-10 00:00:00
Title: Делегиран регламент (ЕС) 2021/1953 на Комисията от 10 ноември 2021 година за изменение на Директива 2014/25/ЕС на Европейския парламент и на Съвета по отношение на праговете за поръчки за доставки, услуги и строителство и за конкурси за проект (текст от значение за ЕИП)

11.11.2021   
               
               
                  BG
               
               
                  Официален вестник на Европейския съюз
               
               
                  L 398/25
               
            
         ДЕЛЕГИРАН РЕГЛАМЕНТ (ЕС) 2021/1953 НА КОМИСИЯТА
         от 10 ноември 2021 година
         за изменение на Директива 2014/25/ЕС на Европейския парламент и на Съвета по отношение на праговете за поръчки за доставки, услуги и строителство и за конкурси за проект
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2014/25/ЕС на Европейския парламент и на Съвета от 26 февруари 2014 г. относно възлагането на поръчки от възложители, извършващи дейност в секторите на водоснабдяването, енергетиката, транспорта и пощенските услуги и за отмяна на Директива 2004/17/ЕО (1), и по-специално член 17, параграф 4, втора алинея от нея,
         като има предвид, че:
         
                     (1)
                  
                  
                     С Решение 2014/115/ЕС (2) Съветът одобри Протокола за изменение на Споразумението за държавните поръчки (3), сключено в рамките на Световната търговска организация. Измененото Споразумение за държавните поръчки („споразумението“) представлява многостранен инструмент и целта му е взаимното отваряне на пазарите за държавни поръчки между страните по него. Споразумението се прилага за всички договори за възлагане на поръчки на стойност, достигаща или превишаваща стойностите („прагове“), определени в него и изразени като специални права на тираж.
                  
               
                     (2)
                  
                  
                     Една от целите на Директива 2014/25/ЕС е да се даде възможност на възложителите, които я прилагат, същевременно да изпълняват установените в споразумението задължения. В съответствие с член 17, параграф 1 от Директива 2014/25/ЕС на всеки две години Комисията трябва да проверява дали праговете за поръчки за доставки, услуги и строителство и за конкурси за проект, определени в член 15, букви а) и б) от посочената директива, съответстват на праговете, установени в споразумението. Като се има предвид, че стойността на праговете, изчислена в съответствие с член 17, параграф 1 от Директива 2014/25/ЕС, се различава от стойността на праговете, определена в член 15, букви а) и б) от посочената директива, е необходимо посочените прагове да бъдат преразгледани.
                  
               
                     (3)
                  
                  
                     В член 17, параграф 1 от Директива 2014/25/ЕС се изисква на всеки две години Комисията да извършва преразглеждане на праговете, което започва да се прилага от 1 януари. Следователно праговете за годините 2022—2023 следва да се прилагат от 1 януари 2022 г.
                  
               
                     (4)
                  
                  
                     Поради това Директива 2014/25/ЕС следва да бъде съответно изменена,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Член 15 от Директива 2014/25/ЕС се изменя, както следва:
            
                        1)
                     
                     
                        в буква а) „428 000 EUR“ се заменя с „431 000 EUR“;
                     
                  
                        2)
                     
                     
                        в буква б) „5 350 000 EUR“ се заменя с „5 382 000 EUR“.
                     
                  
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от 1 януари 2022 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 ноември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 94, 28.3.2014 г., стр. 243.
         
            (2)  Решение 2014/115/ЕС на Съвета от 2 декември 2013 г. относно сключването на Протокола за изменение на Споразумението за държавните поръчки (ОВ L 68, 7.3.2014 г., стр. 1).
         
            (3)  ОВ L 68, 7.3.2014 г., стр. 2.